Onsdag morgen er der på Mylius Erichsens Vej i Aalborg tabt fem ark med i alt 50 ketoganpiller af 25 milligram og 10 stykker kontalgin. Det er en borger, der har recept på det stærke medicin, som har tabt det ud af lommen på strækningen og siden henvendt sig til politiet, da pillerne var forsvundet. Vagtchef ved Nordjyllands Politi advarer om, at pillerne kan være farlige i ukyndiges hænder, fordi det er meget stærk medicin, og hvis man finder de nævnte piller, bedes man derfor kontakt Nordjyllands Politi på 1-1-4.

Referat:
Piller tabt i Aalborg - kan være farlige i de forkerte hænder, advarer politiet.